cyanic-selkie/wikianc huggingface dataset:
Remember Me
Handling
Charles slipper av Caroline ved skolen. Hun sitter i klasserommet, hvor læreren skriver datoen på en tavle: 11. september 2001. Tyler ser ut over Manhattan fra vinduet på farens kontor som ligger i World Trade Center. Resten av familien (sammen med Aidan og Ally) ser forskrekket på tårnene som faller ned, før kameraet panorerer over ruinene, og viser Tylers dagbok. I en voice-over av dagboken sin, skriver Tyler til Michael at han elsker og savner ham. Tyler blir gravlagt ved siden av broren sin. Noe tid senere ser Caroline og Charles ut til å ha en fint far-datter forhold. Aidan, som har fått en tatovering av Tylers navn på armen, jobber hardt på skolen. Ally tør endelig å ta t-banen igjen, etter å ha unngått dette helt siden morens død. Filmen ender med at hun ser inn i kameraet med et trist smil.
Ole B. Opsahl
Ole Bjarne Opsahl (født 21. november 1916, død 15. oktober 1992) var en norsk friidrettsutøver som representerte IL i BUL.
Han vant to NM-gull og en NM-bronse på 400 meter hekk i perioden 1947–1949.
VM i orientering 1983
Verdensmesterskapet i 1983 var det 10. verdensmesterskapet i orientering. Mesterskapet ble arrangert i Zalaegerszeg i Ungarn 1.-4. september 1983.
Deltagende nasjoner
Utøvere fra 23 nasjoner deltok i mesterskapet. Det var én nasjon fler enn i det foregående verdensmesterskapet i 1981. Nye nasjoner er merket med fet skrift.
Jaci (São Paulo)
Jaci er en kommune i delstaten São Paulo i sørøstregionen av Brasil.
Gunnar Nygård
Gunnar Nygård (født 24. desember 1897 i Kristiania, død 25. januar 1997 i Bærum), var kringkastingsmann og en av pionerene innen norsk radio.
Biografi
Gunnar Nygård var telegrafutdannet og deltok i Telegrafstyrets prøvesendinger i 1923–24, først fra Tryvannshøgda, så fra Telegrafbygningen i Oslo sentrum.
Kringkastingen
Da Telegrafverket i 1925 startet faste sendinger på vegne av Kringkastingselsskapet AS i lokalene til Brødrene Hals tidligere pianofabrikk ble han fullmektig i kontrollen, og 1933 fulgte han med over til NRK, der han avanserte til sjeftekniker. Han medvirket ikke bare på den tekniske siden, men også i programavviklingen; han hadde en utmerket sangstemme. I de tidlige år måtte han trå til under morgenandakten, hvis den salmen som presten ønsket ikke fantes i grammofonplatearkivet.
Andre verdenskrig
Under felttoget i Norge i 1940 fulgte Nygård regjeringen. Da kampene ble oppgitt i Norge 10. juni, ble Nygård sendt til Amerika for å undersøke muligheter for norske sendinger fra det nøytrale USA. Han forlot Norge ombord på MK «Grimsøy» i Honningsvåg den 8. juni og ankom Canada via Island, den 28. juni. I Boston fikk NRK i september 1940 tilgang til å sende norske sendinger over kortbølgestasjonen WRUL (World Radio University Listeners) med en daglig halvtime beregnet på sjøfolkene i handelsflåten som befant seg over hele kloden.
Etterkrigstiden
Høsten 1945 var Nygård tilbake i det nye Kringkastingshuset på Marienlyst, og han var med på å bygge opp NRK igjen etter krigsårene. Han hadde ulike oppgaver til han i 1947 fikk ansvaret for å lede de nye kortbølgesendingene til nordmenn og norskættede i utlandet, Utenlandssendingen, som ble åpnet av kong Haakon 3. januar 1948.
Fra 1952 hadde Nygård tittelen programsekretær. I 1964 fikk han St. Olavsmedaljen for 40 års tjeneste i radioen. Han døde i 1997 i sitt hundrede leveår.
Wilfred Owen
Wilfred Edward Salter Owen (født 18. mars 1893, død 4. november 1918) var en engelsk dikter og soldat, en av de ledende britiske poetene under første verdenskrig. Hans sjokkerende og realistiske krigsdikt om grusomhetene i skyttergravene og gasståken under den første verdenskrigen var sterkt påvirket av vennen Siegfried Sassoon, og stod i grell kontrast til både det allmenne inntrykket av krig i samtiden, og til de patriotiske diktene skrevet av tidligere krigspoeter som blant annet Rupert Brooke. Mesteparten av det han skrev ble ikke utgitt før etter hans død. Et av de mest kjente arbeidene hans er «Dulce Et Decorum Est», «Anthem for Doomed Youth», «Futility» og «Strange Meeting».
Owen er også kjent for å ha blitt drept i kamp ved Sambre-Oise-kanalen bare en uke før krigen sluttet, noe som førte til at dødsbudskapet hans og meldingen om freden nådde hjembyen hans samtidig.
Forfatterskap
Kun fem av Owens dikt ble utgitt før hans død, det ene i en fragmentert form. Hans best kjente dikt er «Anthem for Doomed Youth», «Futility», «Dulce Et Decorum Est», «The Parable of the Old Men and the Young» og «Strange Meeting». En del av hans dikt ble omtalt i Benjamin Brittens War Requiem.
Owen hadde skrevet dikt en del år før krigen, han daterte selv sin poetiske begynnelse ved et opphold ved Broxton by the Hill da han var ti år gammel. De romantiske poetene John Keats og Percy Bysshe Shelley hadde en dyptgripende innflytelse på hans tidlige poesi og skrifter. Hans store venn, poeten Siegfried Sassoon hadde senere en betydelig innflytelse på hans poetiske stemme, og Owens mest kjente dikt, «Dulce et Decorum Est» og «Anthem for Doomed Youth», viser direkte resultat av dette. Romanen Regeneration (1991) av Pat Barker viser dette forholdet på tett hold. Manuskriptkopier av dikt har overlevd med tilføyelser av Sassoons håndskrift. Owens dikt kom til sist å bli mer rost enn de til hans mentor. Selv om hans bruk av halvrim med tung vektlegging av klanglikhet var nyskapende, var han ikke den eneste poet i sin tid som benyttet disse særskilte teknikkene. Han var derimot den første som eksperimenterte omfattende med det.
Hans poesi gikk gjennom betydelige endringer i 1917. Som en del av hans terapi hos Craiglockhart, hadde Owens lege, Arthur Brock, oppmuntret ham til å oversette hans erfaringer, særlig de han møtte i sine drømmer, til poesi. Sassoon var på samme tid blitt påvirket av freudiansk psykoanalyse, støtte ham og viste Owen ved eksempler hva poesi kunne oppnå. Sassoons bruk av satire påvirket Owen, som forsøkte strekke seg i Sassoon retning. Innholdet i hans dikt ble samtidig endret under påvirkning av Sassoon som la vekt på realisme og «skrive fra erfaring» brøt med Owens tidligere romantiske stil som i hans tidligste sonetter. Sassoons bidrag til Owens popularitet var således stor, både før og etter Owens død.
Owens komplette og urensede opus er i det akademiske tobindsverket The Complete Poems and Fragments (1994) av Jon Stallworthy. Mange av hans dikt har aldri blitt utgitt i en populær form. I 1975 donerte Owens svigerinne alle manuskripter, fotografier og brev som hennes avdøde ektemann Harold Owen hadde eid til Universitetet i Oxfords bibliotek.
Falun og Kopparbergslagen
Falun og Kopparbergslagen er et svensk verdensarvområde som omfatter det historiske industrilandskapet rundt Falun og Kopparberget i Dalarnas län.
Området ble skrevet inn i UNESCOs verdensarvliste i 2001 med følgende begrunnelse:
Området er delt i tre: byen Falun, gruven og bergmannsbygningene. Gruven er den sentrale delen av virksomheten og har spor helt tilbake til 700-tallet. Brytingen av kobbermalm var svært viktig, særlig på 1600-tallet og 1700-tallet og gjorde Falun til Sveriges nest største by på denne tiden. Kobbermalmen ble eksportert til det meste av Europa. Bergmannsbygningene er vakre, utsmykkede bygg, for eksempel er bygningen Gamle Staberg restaurert tilbake til en typisk barokkgård.
Go’fot på låven
Go'fot på låven var en norsk underholdningsserie som gikk på NRK-TV fra 1992 til 1994. Programserien gikk om sommeren og inneholdt mye trekkspillmusikk og danseband med påfølgende låvedans. Det var også enkelte humoristiske innslag. Tore Strømøy var programleder, mens Alf Tande-Petersen stod for en del humoristiske innslag. I 1993 var Tande-P byttet ut med Per Arne Lynum som spilte rollen som odelsgutten og ungkaren Ottar.
Programmene ble sendt fra Fremo gård på Ler i Melhus kommune.
Dette var Tore Strømøys TV-debut.
Den baltiske utstillingen
Den baltiske utstillingen (Baltiska utställningen) var en kunstindustri- og håndverksutstilling som ble holdt i Malmö i perioden 15. mai–4. oktober 1914.
Go’fot på låven
Annet
På grunn av en streik i NRK i juni 1994 ble det kun sendt fem programmer den sommeren og ikke seks som var planlagt.
Den baltiske utstillingen
På utstillingen var de daværende østersjøstatene, d.v.s. Sverige, Danmark, Tyskland og Russland representert. Den baltiske utstillingen var den siste manifestasjonen for jugendstilen i Sverige og det var Bobergs siste oppdrag innen faget. Utstillingen ble holdt på det område som senere ble Pildammsparken i Malmö. Daværende kronprinsesse Margareta var engasjert i arbeidet. Margaretapaviljongen og blomstergatan, som er oppkalt etter henne, finnes fremdeles i parken. I tilslutning til Pildammsparken finnes Bobergsängen som fikk dette navnet i 1945 til minne om utstillingens arkitekt.
Først og fremst ble det vist frem nye industriprodukter, men de kulturelle ambisjonene var også høye. Kunstavdelningen var den største som noensinne hadde blitt organisert i Norden. Den inneholdt 3,256 nummer og vakte stor oppmerksomhet.
På grunn av første verdenskrigs utbrudd ble ikke den baltiske utstillingen det internasjonale trekkplaster som man forventet seg. Utstillerne fra Tyskland og Russland avbrøt sin deltagelse og returnerte til sine hjemland. Russerne glemte igjen en omfattende og verdifull kunstsamling. De verk der den rette eieren kunne fastsettes ble tilbakelevert etter krigen. Dette var dog ikke mulig for en stor del av verkene, og på tross av press, til og med fra Josef Stalin, om at disse verkene var den sovjetiske statens eiendom, unnlot Malmö by å levere dem tilbake. Denne kunstsamlingen finnes ennå idag på Malmö kunstmuseum.
Betydning for Malmö
Utstillingen kom til å få stor betydning for Malmös byplanlegging. Flere år i forveien hadde forberedelser blitt gjort under ledelse av byingeniør Anders Nilsson for å vise gjestene hvilken moderne by Malmö hadde blitt. Hamngatan, veien mellom Stortorget og Malmö sentralstasjon, ble gjort langt bredere før utstillingen og ble en paradegate i byen med Frans Ekelunds nyoppførte Hotell Savoy. Langs kanalene ble det anlagt ny beplantning som skjønne promenadestrøk og flere innfartsveier bygdes om som Lundavägen som kom til å bli bredere liksom nye trikkelinjer kom til. Hva som formodentlig satte størst avtrykk er likevel de forskjønnende innsatser som gjordes i byen. Utover utstillingsområdet og forskjønnendet av kanalene ble det beplantet også ved S:t Paulis kyrkogård og Slottsparken, som kom til å få mye av sin nåværende utformning på denne tid. Malmös epitet som «parkernas stad» er et uttrykk som i mangt og meget kan henledes fra denne tids beplantningsinnsatser som ble gjort i en voksende industriby.
Det høye hvite utsikttårnet som var symbol for utstillingen blåste sammen i en storm på slutten av september. Berg- og dalbanen som fantes på utstillingen ble nedmontert etterpå og flyttet til Tivoli i København, der den fremdeles står.
Giotto
Giotto di Bondone (født i 1267 i Vespignano i Toscana, død 8. januar 1337 i Firenze), bedre kjent som Giotto, var en italiensk maler, billedhugger og arkitekt.
Giotto pleier å regnes som den italienske renessanses første betydelige kunstner.
Bakgrunn
Giotto ble født i en fattig bondefamilie i Colle di Vespignano i nærheten av Firenze, og som barn gjette han sauer. Han vokste opp i Firenze. De fleste eksperter mener at han faktisk het Giotto; andre mener at dette er en kortform av Ambrogio (Ambrogiotto) eller Angelo (Angiolotto).
Hans liv er beskrevet i Lorenzo Ghibertis verk Commentarii fra ca 1450, (med kunstnerhistorier), og dette verket ble bearbeidet av Giorgio Vasari mot midten av 1500-tallet. Det er skildringene der som har vunnet alminnelig fotfeste.
Kunstner
Rundt begynnelsen av hans kunstnergjerning er det spunnet en legende. Ifølge denne legenden skal han ha tegnet på klipper med kritt da kunstneren Cimabue kom forbi. En tegning av et får var livaktig og perfekt, og derfor foreslo Cimabue for Giottos far at sønnen skulle bli hans lærling. Også i læretiden viste Giotto store evner til å lage livaktige avbildninger av for eksempel fluer.
Woodstock College
Woodstock College i USA var et presteseminar for jesuittene fra 1869 til 1974. Det lå opprinnelig ved Patapsco River i Woodstock i Maryland, vest for Baltimore. Sopm følge av tilbakegangen av prestekall til jesuittordenen stengte colleget sin campus i Maryland i 1969 og flyttet til New York City der det samarbeidet med Union Theological Seminary og Jewish Theological School. Men antallet studenter dalte fortsatt, og colleget ble avviklet i 1974.
Giotto
Kunstner
Som maler var han nyskapende og regnes som forløper for renessansen. Han brøt med den meget bundne bysantinske malestilen. Forskjellen var at den datidige stilen typisk viste flate, symbolske figurer arrangert i dekorative rom, mens Giotto i stedet malte mer individuelle figurer som virket sammen i et perspektiv. Hans figurer hadde skulpturelle preg, med fylde og vekt. Dette gav ham allerede i hans egen levetid mange beundrere, deriblant Dante, Boccaccio og kongen av Napoli.
Verker
Det er bevart flere verker av Giotto. Blant de mest kjente er hans serie av bilder over Frans av Assisis liv i den øverste kirken i San Francesco. Det hersker allikevel en viss usikkerhet om hvorvidt Giotto faktisk er opphavsmannen til serien. Et annet eksempel er korsfestelsen i Santa Maria Novella i Firenze.
Hans mesterverk er takdekorasjonen i Capella degli Scrovegni i Padova som han ferdigstilte omkring 1305. Der finnes 100 større scenarier som viser jomfru Marias liv og Kristi lidelseshistorie. Corettiene, panelene er malt som øvelse i perspektivmaling. Malestilen var en direkte inspirasjon for Michelangelos takmalerier i det sixtinske kapell omkring 200 år senere. I det hele tatt var renessansens malere meget betatt av kraften i Giottos fremstilling av lidelseshistorien.
Fra ti år i Roma på pavens anmodning og en periode i Napoli er det ikke bevart altfor mange verker. Omkring 1320 vendte Giotto tilbake til Firenze, hvor han i Basilica di Santa Croce malte fresker og altertavler. Freskene ble sterkt skadet, men man ser nok til at man kan fornemme en viss endring i hans stil mot det mer ornamenterte.
Han kom også til å virke som arkitekt, blant annet for kampanilen på domkirken i Firenze. Han døde dog før den var fullført.
Argentina under Sommer-OL 1920
Argentina under Sommer-OL 1920. Det var én deltaker, en mannlig bokser, som konkurrerte for Argentina under Sommer-OL 1920 i Antwerpen. Han vant ingen medalje under OL i 1920.
Norge under Vinter-OL 1994
Menn
Kombinasjon
Kvinner
Kombinasjon
Menn
4 x 10 km stafett
Kvinner
4 x 5 km stafett
30px|Kombinert Kombinert
Lag
30px|Skihopping Skihopping
Lag
Maria Gomes Valentim
Maria Gomes Valentim (født 9. juli 1896, død 21. juni 2011) var en brasiliansk superhundreåring som døde i en alder av 114 år og 347 dager.
Valentim var den eldste verifisert levende personen i verden før sin død i juni 2011. Valentim var også den eneste validerte superhundreåringen som kom fra Brasil. Maria Gomes da Silva ble født i Carangola i Minas Gerais og bodde der hele sitt liv. I 1913 giftet hun seg med João Valentim, som døde i 1946. Valentim hadde ett barn, en sønn, som døde da han var 75 år gammel, og dessuten hadde fire barnebarn, syv oldebarn og fem tipp-oldebarn. De siste årene før sin død satt Valentim i rullestol og ble tatt vare på av sitt barnebarn. Hun døde av multippel organsvikt den 21. juni 2011, da hun var nesten 115 år gammel, og overtok med det Anne Eugénie Blanchards plass som verdens eldste verifiserte person.
Nannestad ungdomsskole
Nannestad ungdomsskole er en ungdomsskole i Teigebyen i Nannestad kommune i Akershus. I tillegg til eget skolebygg, benytter skolen seg av tidligere Eker skole og Nannestad Ungdomsskoles kurs- og opplæringssenter (NUSKOS). NUSKOS har sine skolelokaler på Nannestad Ungdomsskole.
Nåtid
Etter oppussingen av skolen og skolens uteområder ca. 2016-2017 fikk skolen egen kantine med spiseplasser og større fellesarealer innendørs. Utendørs ble det laget leke og sitteapparater og ny fotball/ håndball- bane og basketballbane. I dag er det nærmere 200 elever per trinn som tilsvarer ca. 600 elever som går på skolen.
På skolen har de også naturfagsrom, sløyd verksted, gymsal og svømmebasseng. Nannestad Ungdomsklubb som er åpent etter skoletider for ungdomsskole elevene befinner seg på Eker delen av skolen.
De tilbyr språkopplæring i tysk, fransk og engelsk fordypning.
De tilbyr også valgfag som Sal og Scene hvor de benytter seg av Nannestad kommunehus og setter opp forestillinger for skolen, fysisk aktivitet på Nannestadhallen, design og redesign, medier og kommunikasjon og teknologi i praksis.
Kritikkverdige forhold
Det er avdekket en rekke kritikkverdige forhold ved Nannestad ungdomsskole.
Skolen er kjent for sitt dårlige arbeidsmiljø og hyppige utskiftninger av personale. Det er blitt opprettet tilsynssaker og tvistesaker på grunn av ledelsens behandling av ansatte.
I 2017 gjennomførte Fylkesmannen tilsyn av skolen og Nannestad kommune. Det ble avdekket brudd mot Barnehageloven og Opplæringsloven. Nannestad ungdomsskole ble kritisert for å ikke ha skriftlige rutiner for meldinger til Barnevernet, og for å ikke innføre nyansatte i reglene.
En rapport av Romerike Revisjon om mobbing i skolen fra 2018 viser at skolen ikke følger opp mobbesaker på en tilfredsstillende måte.
I 2019 ble det gjennomført tilsyn av skolen av Fylkesmannen i Oslo og Viken. Det ble avdekket brudd mot Opplæringsloven.
I november 2020 ble alle ansatte og elever ved skolen satt i karantene pga. mangelfull smittehåndtering i forbindelse med et Covid - 19 - utbrudd.
Kristofer Uppdal
Kristofer Oliver Uppdal (født 19. februar 1878 på gården Oppdal i Beitstad, død 26. desember 1961 i Oppdal) var en norsk forfatter. Han var sønn av Sivert Opdahl (1855–1955) og onkel til kunstneren Jacob Weidemann. Han skrev på landsmål, med innslag av nordtrøndersk dialekt.
Hovedverket hans, Dansen gjenom skuggeheimen, skildrer rallarlivet og fremveksten av den norske arbeiderbevegelsen. Uppdal har etter hvert fått en sentral plass i skandinavisk lyrikkanon. Lyrikken til Uppdal er ildfull og krevende.
I 1910 var Uppdal rallar på Rjukan. Da han reiste til Kristiania for å bli forfatter på heltid ble manuset til Ein slusk då han var barn liggende igjen på brakka. Manuset ble redigert av Arild Bye og utgitt i 2016 med etterord av Jan Erik Vold.
Uppdal fikk Statens kunstnerlønn i 1939.
Askil
Askil er et norsk og dansk mannsnavn med norrøn opprinnelse.
Etymologi
Askil er en moderne form av norrøne Áskæll og Áskell, som er kortformer av Ásketill. Navnet er dannet av áss, «gud», og ketill, «kjele, hjelm». Askild er en annen skrivemåte av navnet. Áskell er en islandsk form av navnet.
Utbredelse
Ansketil eller Asketil var vanlige navn i England fram til 1200-tallet.
Navnet er i dag mest utbredt på Island, i formen Áskell, men er ikke blant de mest brukte.
Kjente personer med navnet
Personene i listen er ordnet kronologisk etter fødselsår.
Polen under Vinter-OL 1994
Polen i Vinter-OL 1994. 28 sportsutøvere, 14 menn og 12 kvinner fra Polen deltok i åtte grener, aking, alpint, hurtigløp på skøyter, kunstløp, langrenn, kombinert, skihopping og skiskyting i Vinter-OL 1994 i Lillehammer i Norge. Polen vant ingen medaljer, beste plassering var en femteplass på 10 000 meter skøyter for menn. Skiskytteren Tomasz Sikora var Polens flaggbærer under åpningsseremonien.
Buguruslan
Buguruslan (russisk: Бугурусла́н) er en by i Orenburg oblast i Russland. Den ligger ved elva Bolsjoj Kinel (ei sideelv til Samara), rundt 280 km nordvest for Orenburg. Innbyggertall: 53 893 (folketelling 2002).
Bluefields
Bluefields er hovedstad i den autonome regionen Atlántico Sur ved Nicaraguas kyst mot Atlanterhavet. Regionen kalles også Miskitokysten etter urbefolkningsgruppen Miskito, som har hatt en historisk sentral rolle i regionen.
Bluefields går tilbake til sjørøverbosettningen som ble grunnlagt av den nederlandske fribytteren Abraham Blaauwveldt i 1601. Den 11. oktober 1903 fikk den bystatus under president José Santos Zelaya. Frem til 1986 var den hovedstad i provinsen Zelaya, som da ble delt i de autonome regionene Atlántico Sur og Atlántico Norte. Byen har 50 178 innbyggere (2005). Bare ca. 3 % av dem er miskitoindianere. En stor andel av byens befolkning har afrokaribisk bakgrunn, er protestanter og snakker engelsk.
Noen gjennomgående veiforbindelse de 385 km fra hovedstaden Managua finnes ikke. Man må først ta buss til Rama og derfra fortsette med båt på Rio Escondido til Bluefields.
Godless Men
Godless Men er en amerikansk stum eventyrdramafilm fra 1920, regissert av Reginald Barker. Hovedrollene spilles av Russell Simpson og James Mason. Filmen er basert på en novelle fra 1919 av Ben Ames Williams.
Handling
Om bord på sin skonnert i det særlige Stillehavet konfronterer den tøffe sjøkapteinen Black Pawl sin egen sønn, som har vokst opp i farens skygge - men som reflekterer bare hans mørkere sider.
Shujing
Shujing (tradisjonell kinesisk: 書經, forenklet kinesisk: 书经, pinyin: Shūjīng, Wade-Giles: Shu-ching), eller Historieklassikeren, er en samling av historiske dokumenter, som edikter og taler, som er knyttet til de eldste tider av Kinas historie. De kalles også Shàngshū (尚书, Høyt ærede dokumenter), eller i kortform Shū (书). Samlingen inngår som en av De fem klassikere.
Sammensetning
Shujing består av 58 kapitler i åtte deler, hvorav 33, talt den nyere tekstutgave, anses som mest autentisk med opphav i De stridende rikers tid eller tidligere.
Begge utgaver er bygd opp etter samme prinsipp: Etter kronologien for de fire første epoker av kinesisk historie.
Maria Shriver
Maria Owings Shriver (født 6. november 1955 i Chicago i Illinois) er en amerikansk journalist, forfatter og tidligere Californias førstedame. Hun var gift med tidligere guvernør og filmskuespiller Arnold Schwarzenegger.
Shriver er datter av Sargent Shriver og Eunice Kennedy Shriver, og dermed også niese til John F., Robert F. og Edward Kennedy.
Shujing
Sammensetning
Det anses allment den såkalt eldre tekst ble bevisst forfalsket på 300-tallet, men at de mest interessante og uforfalskede kapitlene er i den såkalte nyere teksten. Men også hva gjelder disse kapitlene har forskningen indikert at de er nedtegnet en del senere enn etter at de beskrevne hendelser fant sted.
De fleste kapitlene er i taleform, holdt av konger eller ministre. I allmenhet dreier det seg i alle kapitler om fem typer:
Salpausselän hyppyrimäet
Salpausselän hyppyrimäet (norsk: Salpausselkä-bakkene) er et skihoppanlegg ved byen Lahtis i Finland. Anlegget har navn etter moreneryggene Salpausselkä, og består av tre hoppbakker med størrelse K116 (HS130), K90 (HS100, sommerprofil HS95) og K64 (HS70, sommerprofil HS66) samt fem mindre hoppbakker med K38, K25, K15, K8 og K6. Hoppbakkene er en del av idrettsanlegget Lahtis Sportssenter (finsk: Lahden Urheilukeskus), som også omfatter et stadion for langrenn og skiskyting, samt fotball-/friidrettsstadionet Lahden stadion, som er hjemmebane for fotballklubben FC Lahti. På sletta i den største hoppbakken lå et utendørs svømmebasseng en tid, og anlegget har også flere mindre hoppbakker.
Anlegget har vært arena for skihopping de seks gangene ski-VM har blitt arrangert i Lahtis, i 1926, 1938, 1958, 1978, 1989 og 2001. Langrenns- og skihoppanlegget er arena for Lahtisspelen, som har blitt arrangert de fleste år siden 1923, og som i dag inngår i verdenscupen i langrenn, kombinert og skihopping.
Historie
Ved starten i 1923 lå hoppbakken i 90 graders vinkel i forhold til dagens hoppbakker. Anlegget ble bygd om flere ganger, blant annet foran VM i 1938. Det var også i bruk under 2. verdenskrig, blant annet til nasjonale mesterskap. Til sist hadde hoppbakken størrelse K84. Foran VM i 1978 ble det bygd helt nye hoppbakker på det stedet de ligger i dag, da med størrelse K113, K88 og senere K64. Den nye storbakken ble tatt i bruk i 1973, den nye normalbakken hadde første gang renn i 1977. Flere ombygginger og moderniseringer har vært gjort siden, i takt med nye verdensmesterskap og anleggskrav. Siste større ombygging ble gjort i 1985, men blant annet bakkeprofilen har blitt justert etter det.
Normalbakken ble renovert i 2013 og bakkestørrelsen ble endret til HS100.
Bakkerekorder
Anerkjent bakkerekord i storbakken er 138 meter, satt av Johann André Forfang (Norge) under VM på ski 4. mars 2017. I normalbakken er den anerkjente bakkerekorden 103,5 meter, satt av Kamil Stoch (Polen) i VM på ski 24. februar 2017. I mediumbakken er bakkerekorden 72,5 meter, satt av Jarkko Määttä (Finland) i et internasjonalt juniorrenn 1. mars 2008.
{|
Den gamle normalbakken
Oversiktene over bakkerekorder er basert på resultatlister publisert av Lahden Kaupunginmuseo (Lahti Bymuseum), og kan ha unøyaktigheter, særlig for de første årene.
Eksterne lenker
Salpausselkä
Gunnar Larsson (idrettsleder)
Gunnar Tore Larsson (født 29. mars 1940 i Gøteborg i Sverige, død 4. mai 2020 i Göteborg ) var en svensk politiker og idrettsleder. Han var ordførende for IFK Göteborg 1982–2001 og for Riksidrottsförbundet 2001–2005.
Gunnar Larsson vokste opp i Majorna og senere på Hisingen. Hans far Torild Larsson spilte i IFK Göteborg 1929–1933. Gunnar Larsson spilte selv som gutt i IFK Göteborg men gikk i junioralderen over til Lundby IF. Hans karriere som sportsfunksjonær begynte som kasserer i Lundby IF der han ble ordførende i 1968. Han begynte til samme tid å engasjere seg i kommunalpolitikken i Göteborg for Socialdemokraterna der han ble kommunalråd og ordførende i [Göteborgs kommunfullmäktige.
Gunnar Larsson har også vært representant i Svenska gymnastikförbundet (1981-1985) og Svenska Fotbollförbundet (1986-1995), og har vært viseordførende i Föreningen Svensk Elitfotboll. Han har også vært ordførende for Andra AP-fonden og Systembolaget of administrerende direktør for en av lønntakerfondene.
Gunnar Larsson var fra 2008 ordførende for Idrottsmuseets i Göteborg styre: Stiftelsen Idrottsmusei Vänner.
Larsson døde den 4. mai 2020 i av covid-19.
The Sunset Trail
«The Sunset Trail» er en amerikansk sang fra 1936, skrevet av Jimmy Kennedy og Michael Carr.
I Norge er den best kjent med norsk tekst av Peter Coob (Jens Book-Jenssen).
Phymasternini
Phymasternini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, blanke trebukker, svarte eller svartbrune med hvite til kremfargede flekker. Antennene er markert lengre enn kroppen.
Levevis
Som de fleste andre trebukker borer larvene i ved.
Utbredelse
Slekten Phymasterna er utbredt på Madagaskar.
Systematisk inndeling
Gruppen blir noen ganger regnet til Tragocephalini.
Vilhelm Pedersen
Thomas Vilhelm Pedersen (født 28. januar 1820, død 13. mars 1859 ) var en dansk sjøoffiser og tegner. Han er kjent for å ha laget illustrasjoner til Hans Christian Andersens eventyr.
Plaka
Navnet
Navnet «Plaka» ble tatt i bruk etter den greske selvstendighetskrigen. Før den tid brukte athenerne ulike navn på området, som Alikokou, Kontito og Kandili, eller ved navnene på de lokale kirkene. Navnet Plaka ble først brukt under kong Otto. Navnets opprinnelse er usikkert, men en av teoriene er at det kommer fra Arvanitika Pliak Athena, som betyr Gamle Athen. Andre teorier er at navnet kommer fra en plakett som en gang markerte det sentrale krysset på plassen. Selve Plaka var et lite område nær Lysikratesmonumentet, nå markert på en sten (plaka) hvor gatene Tripodon, Adrianou og Kydathinaion møtes.
Vilhelm Pedersen
Vilhelm Pedersen ble født i Køge og begynte som sjøkadett da han var 14 år gammel. Han hadde tidlig vist anlegg for å tegne.
Plaka
Beliggenhet
Plaka ligger på den nordøstre skråningen under Akropolis, mellom Syntagmaplassen og Monastriakiplassen. Adrianougaten er den største og mest sentrale gaten i Plaka. Gaten deler Plaka i de to områdene Ano Plaka (øvre Plaka), rett under Akropolis, og Kato Plaka (nedre Plaka), mellom Syntagmaplassen og Monastiraki
Vilhelm Pedersen
Pedersen tjenestegjorde ombord på et skip hvor Christian VIII ble oppmerksom på talentet hans. Kongen ga han orlov i fire år fra 1842 med full lønn for at han skulle utdanne seg innen kunsten. Dette gjorde det mulig å begynne i lære hos maleren Wilhelm Marstrand og han fikk tilgang til Kunstakademiet.
Pedersen begynte å tegne illustrasjoner til H.C. Andersens eventyr i 1847. De kom ut første gang i en tysk utgave i 1849.
Plaka
Historie
I 1884 la en brann store deler av naboområdet i aske, noe som ga arkeologer anledning til å foreta utgravninger av den romerske markedsplassen og Hadrians bibliotek. Utgravningene har pågått kontinuerlig siden det 19. århundre.
Vilhelm Pedersen
Wilhelm Pedersen var innehaver av Dannebrogordenen.
Plaka
Moderne naboskap
Plaka besøkes årlig av flere hundre tusen turister året rundt. . I området ligger det en rekke museer, som det nye Akropolismuseet, det nye greske jødiske museet, Museet for gresk folkekunst, Frissiras museum, museet for greske folkemusikkinstrument, Pavlos og Alexandra Kanellopoulous museum og Athens universitetsmuseum. Utgravninger har vist at Adrianougaten er Athens eldste gate, og den er fremdeles i bruk med nøyaktig samme design som den har hatt siden oldtiden.
Flere greske filmer er spilt inn på Plaka, blant andre The Drunkard, Woe to the Young og And the Wife Shall Revere Her Husband.
Aleksandr Dolgusjin
Aleksandr Ivanovitsj Dolgusjin (russisk: Александр Иванович Долгушин; født 7. mars 1946 i Moskva, død 17. april 2006 i Moskva) var en sovjetisk vannpolospiller som deltok i de olympiske leker 1968 i Mexico by, 1972 i München og 1976 i Montréal.
Dolgusjin ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Dolgusjin spilte åtte kamper og scoret to mål i OL-turneringen.
Gudrid Torbjørnsdatter
Gudrid Torbjørnsdatter (norrønt Guðríður Þorbjarnardóttir) er kjent fra Eirik Raudes saga og Grønlendingenes saga. Hun ble antagelig født en gang rundt 980 og ble svigerinne av Leiv Eiriksson. Hun ble med på den andre ferden til Vinland. Her fødte hun sønnen Snorre Torfinnsson, og ble således den første kjente europeiske kvinne som fødte i Nord-Amerika. I henhold til sagaene bodde hun tre år i den nye verden.
Fra Island til Grønland
Gudrids farfar Vivil kom til Island fra Irland som trell. Gudrid ble født ved Laugarbrekka (Hellnar) på Snæfellsnes antagelig en gang rundt 980. Hennes foreldre var Halveig og Torbjørn. Eirik Raudes saga nevner at hun var «.. svært vakker kvinne, myndig og ferm i all sin ferd».
På Grønland ble Gudrid gift med Torsten Eiriksson, sønn av Eirik Raude, og bror av Leiv Eiriksson. Torstein var hennes andre ektemann. Etter et mislykket forsøk på å nå fram til Vinland døde Torstein av sykdom på Grønlands Vesterbygd. Gudrid giftet seg deretter med Torfinn Karlsevne, en islandsk stormann, en gang rundt 1002.
Vinland
Etter at Leiv Eiriksson er kommet tilbake fra sin oppdagelsesferd i Nord-Amerika er det mye snakk om «Vinland det gode». Torfinn Karlsevne og hans mannskap seilte av sted sammen med tre skip og rundt 160 bosettere, på den andre reisen til Vinland. De kommer først til Helleland (Baffin Island), deretter til Markland (dagens Labrador) og til slutt til Vinland. I Vinland bosatte de seg i det huset som Leiv Eiriksson hadde reist. Stedet er identifisert av Helge Ingstad som L'Anse aux Meadows på Newfoundland i Canada.
De ble boende i det nye landet i tre år, og i mellomtiden, i 1004, fødte Gudrid en sønn ved navn Snorre mens de var i Vinland.
Gudrids liv etter hjemkomsten
Etter hjemkomsten til Grønland dro Torfinn og Gudrid til Norge og solgte varene sine. De overvintret i Norge og om våren reiste de tilbake Island og kjøpte en gård som hette Glaumgård nord på Island. En gang rundt 1025 fødte Gudrid sin andre sønn, Torbjørn Torfinnsson.
Etter Torfinns død dro Gudrid ut på reise igjen, da på pilegrimsferd til Vatikanet i Roma hvor hun redegjorde om sine reiser og erfaringer. Etter at hun kom tilbake fra Roma ble hun nonne og valgte å leve som eremitt ved den kirken som sønnen Snorre hadde latt bygge på Island.
Haukur Erlendsson, forfatteren av Hauksbók, hvor en versjon av Eirik Raudes saga finnes, regnet seg som en ætling av Gudrid og Torfinn.
Det er satt opp en statue av henne på Snæfellsnes på Island.
Spellemannprisen 2020
Spellemannprisen 2020 var den 49. utgaven av Spellemannprisen og ble delt ut 16. april 2021 for musikkåret 2020. Cezinando vant tre priser, TIX ble årets spellemann, mens Mayhem fikk hedersprisen.
Utdelingen var todelt og begge utdelingene ble overført på NRK1. Silje Nordnes og Sandeep Singh ledet den første delen hvor syv priser ble delt ut under en sending fra det nye Nasjonalmuseet i Oslo fredag 16. april. Tarjei Strøm ledet den andre delen hvor det ble vist innslag av utdelingen av 19 priser fra ulike lokasjoner. Åtte av prisene ble delt ut på forhånd i ulike NRK-programmer i uken før selve hovedutdelingene. På grunn av Koronaviruspandemien ble utdelingene gjennomført uten publikum tilstede, men med opptredener av ulike artister.
De nominerte ble offentliggjort 12. februar 2021. Cezinando fikk flest nominasjoner med fire, mens Sondre Lerche, Musti (Ugbad Mustafa) og Boy Pablo (Nicolas Pablo Munoz) fikk tre nominasjoner hver. Det ble gjort enkelte endringer i priskategoriene foran utdelingen. Klassen urban ble erstattet av to nye klasser: hiphop og RnB/soul, mens klassene popartist og popgruppe ble slått samme til klassen pop. Klassen årets album utgikk som kategori. Vinneren av årets låt ble kåret gjennom en kombinasjon av publikumsavstemning og en egen jury.
Nominerte
Barnemusikk
Blues
Elektronika
Folkemusikk/tradisjonsmusikk
Hiphop
Jazz
Klassisk
Metal
Pop
Rnb/Soul
Rock
Samtid
TONOs komponistpris
Viser
Åpen klasse
Årets gjennombrudd og Gramostipend
Årets låt
Årets låtskriver
Årets produsent
Årets tekstforfatter
Årets musikkvideo
Lem (kroppsdel)
Lem betegner en kroppsdel som er festet til en kropp, for eksempel en arm, et ben eller kjønnsorganet hos hankjønn. Flertallsformen, lemmer, gir i større grad referanse til bevegelsesorganene. Det latinske ordet ekstremitet har en lignende betydning.
Arne Sigurdsson (biskop)
Arne Sigurdsson (død 1314) var biskop i Bergen fra 1304 til 1314.
Til ungdommen
«Til ungdommen» (også kjent som «Kringsatt av fiender» etter åpningsordene) er et dikt av Nordahl Grieg. Det ble skrevet i 1936 i uthavnen Ny-Hellesund i Søgne på oppfordring av politikeren Trond Hegna. Otto Mortensen satte musikk til diktet i 1952.
Arne Sigurdsson (biskop)
Liv
Arne var bror av sin etterfølger Audfinn Sigurdsson. Han er omtalt som kannik i Bergen i 1292, da han var en av utsendingene til England som skulle forhandle om arven etter prinsesse Margrete. I 1297 ble han og biskop Narve valgt til å dømme i striden mellom erkebiskop Jørund og domkapitlet i Nidaros. Av grunner som trolig har hatt med striden å gjøre ble han imidlertid satt i fengsel av Audun Hugleiksson, og først frigitt etter kong Eiriks død i 1299.
Til ungdommen
Bakgrunn
Sangen blir benyttet av ulike organisasjoner. Den har blant annet i en årrekke vært fast innslag i seremoniene for Humanistisk konfirmasjon i Norge, med unntak av vers 7 og 8. Ved Studentersamfundet i Trondheim fremfører Knauskoret sangen under festmøtene 17. mai.
Arne Sigurdsson (biskop)
Liv
Han ble valgt til biskop i Bergen 14. desember 1304 som Narves etterfølger, og 5. desember 1305 ble han innviet av erkebiskopen i Jonskirken. Som biskop begynte han å føre en kopibok over bispesetets brev, Bergens kopibok, som er bevart i avskrifter. Den viser at Arne gikk inn for å fremme sølibatet blant prestene og ville tvinge dem til å sende fra seg frillene deres. Etter biskop Erlend av Færøyenes død i 1308 kom han opp i en strid med erkebiskopen i Nidaros om hvem som skulle ha rett til å besette bispestolen på Færøyene. For å fremme sin sak møtte han på kirkemøtet i Vienne (1311–1312). Han hadde også en strid med de tyske kjøpmennene i Bergen, for å tvinge dem til å betale tiende.
Til ungdommen
Bakgrunn
Mange innspillinger er gjort i senere tid av artister som Grex Vocalis, Herborg Kråkevik og Kim Larsen.
Arne Sigurdsson (biskop)
Liv
Det er bevart en katalog over biskop Arnes bibliotek, som viser at han har vært en ganske lærd mann. Katalogen ble funnet i universitetsbiblioteket i Uppsala og undersøkt av historikeren Gustav Storm. Blant Arnes bøker var det kirkerettslige arbeidet Summa Gaufredi (Goffredus de Trano), den eldre Gulatingsloven, og Didrikssagaen.
Til ungdommen
Bakgrunn
Den 23. november 2003 fremførte Torhild Ostad «Til ungdommen» under avdukingen av minnesteinen som er reist til minne for Nordahl Grieg og resten av mannskapet på bombeflyet som ble skutt ned i 1943. Minnesteinen er reist i skogen utenfor Potsdam like ved Berlin i Tyskland der flyet styrtet.
Den 24. og 25. juli 2011 ble «Til ungdommen» sunget under minnegudstjenesten i Oslo domkirke og på Rådhusplassen i tilknytning til terrorangrepene to-tre dager tidligere. En instrumentalversjon av sangen ble framført som avslutningsnummer under minnekonserten for terrorangrepet 22. juli 2011 av Kringkastingsorkestret og klokkespillet i Oslo rådhus.
Et utvalg vers av sangen er med som nr 761 i Den katolske kirkens salmebok Lov Herren. De samme versene av sangen var med i utkastet til salmebok for Den norske kirke, som ble gitt ut i 2008, men tilfredsstilte ikke kravene til «teologisk dimensjon» i teksten og var ikke med i kirkerådets endelig forslag til salmebok som ble tatt i bruk i 2013. I august 2011 gikk kirkerådets direktør Jens-Petter Johnsen likevel ut med et forslag om at det måtte gjøres et unntak slik at «Til ungdommen» kan bli med i salmeboken.
Idehistoriker Gudmund Skjeldal etterlyser en større bevissthet om den ideologiske ramme diktet står i, med henvisning til Griegs uttalte støtte til den sovjetiske diktatoren Josef Stalin: «hvis vi skal være spesielt aktpågivende overfor Hamsuns tekster, bør vi i hvert fall stille spørsmål også ved Grieg». Skjeldal hevder videre at Grieg i deler av sitt forfatterskap «maner frem et uforsonlig og herdet menneske som ideal, som det ikke er lett å bekjenne seg til i dag».
Dai-Gohonzon
Dai-Gohonzon i den høye helligdom av essensiell undervisning, informativt kalt Dai-Gohonzon eller den store Gohonzon, er et kalligrafisk mandala som er skrevet med bokstaver på sanskrit og kinesisk på en planke av japansk kamfertre. Mandalaet eies og bevares av presteskapet til Nichiren Shōshū og blir permanent oppbevart i det høye alter Shumidan innenfor Hoando-bygningen i Taiseki-ji.
Til ungdommen
Bakgrunn
Forfatteren Håvard Rem hevdet i en artikkel i avisen Dag og tid at Tysklands invasjon av Norge i 1940 endret Griegs holdning til diktet «Til ungdommen», og at hans dikt «Øya i Ishavet» gikk til angrep på holdningene i diktet. Rem hevder at «Til ungdommen» ikke var et pasifistisk dikt, slik mange oppfatter det som, men viser Griegs posisjon som kommunist og mot det norske forsvaret, fordi han anså Norge som et fascistisk land. I diktet fra 1942, «Øya i Ishavet», er det ikke lenger mulig å stoppe krigen med ånd (som hevdes i «Til ungdommen»), men ved å drepe fienden.
Dai-Gohonzon
Mandalaet skal være tegnet av Nichiren den 12. oktober 1279.
Litteratur
The Writings of Nichiren Daishonin, Soka Gakkai, 1999 (available online [ here].)
Philip Reeve
Philip Reeve (født 28. februar 1966 i Brighton) er en britisk barnebokforfatter og -illustratør. Han er kjent for flere bøker: debutboka Mortal Engines (2001) er første bok i en kvartett om et framtidssamfunn; den fjerde av disse bøkene, A Darkling Plain (2006), vant Guardian Children's Fiction Prize. Hans bok om etableringen av Arthurmytene, Here Lies Arthur (2007), vant Carnegie Medal i.
Liv
Han studerte ved Anglia Ruskin University og University of Brighton. Han har arbeidet i bokhandel og illustert noen av bøkene i serien Fæle fakta. Siden 1994 har han arbeidet fulltid som tegner og etterhvert også forfatter. Han har levert illustrasjoner og vitsetegninger til om lag 40 bøker.
Bøker
Larklight-trilogien (2006–08) er steampunkfortellinger, lagt til Victoriatiden i et alternativt univers hvor noen stater har utforsket verdensrommet i snart hundre år. Her er universet fylt med en gassaktig substans kalt eter som det er mulig å puste i for kortere perioder av gangen.
I Here Lies Arthur (2007) går forfatteren tilbake til den angelsaksiske bosetningen i Britannia på 400–500-tallet, og skildrer hvordan druiden Merlin og ungjenta Gwyna samarbeider om å etablere og konstruere mytene om kong Arthur som et virkemiddel i forsvaret mot sakserne.
I september 2015 vil boken Railhead utgis, som handler om et fremtidssamfunn spredt utover flere planeter og er forbundet med tog som reiser fra den ene verden til den andre via portaler gjennom rommet. Hovedpersonen er en tyv leid inn for å stjele et objekt han ikke innser betydningen av.
Bøkene hans er ikke oversatt til norsk. Planer om å filmatisere Larklight forelå allerede i 2008, men er pr 2014 ikke blitt ytterligere konkretisert.
Ekenessundet bru
Ekenessundet bru eller Føynlandsbrua er ei veibru over Ekenessundet mellom Nøtterøy og Føynland i Vestfold. Den sto ferdig 1976 og erstattet den gamle Foynlandsbrua rundt 400 m lenger nord i sundet. Den er en del av fylkesvei 430.
Tom Doyle
Thomas «Tom» Doyle (født 30. juni 1992) er en newzealandsk fotballspiller som spiller for den newzealandske klubben Wellington Phoenix FC.
Landslaget
Han ble tatt ut i s tropp til FIFA Confederations Cup 2017 i Russland.
BOSNet
BOSNet (tysk: Digitalfunk der Behörden und Organisationen mit Sicherheitsaufgaben) er et TETRA-basert radionettverk under utbygging i Tyskland. Nettet er beregnet for de tyske nødetatene, og kan få opptil en million brukere. BOSNet tilsvarer det norske Nødnett.
Linn County (Iowa)
Linn County er et fylke i den amerikanske delstaten Iowa. Fylket hadde 211,226 innbyggere i 2010. Her ligger blant annet Duane Arnold kjernekraftverk, som får kjøling fra elva Cedar River i fylket. Linn County ble opprettet i 1837 og fylkessetet er Cedar Rapids.
Navn
Fylket har navn etter Lewis Linn, senator fra Missouri.
The Beyoncé Experience Live
The Beyoncé Experience Live er en musikk-DVD av R&B-sangerinnen Beyoncé Knowles, utgitt i 2007.
CD
===Live Instrumentals Audio Disk ===
Sol-Iletsk
Sol-Iletsk (russisk: Соль-Иле́цк) er en by i Orenburg oblast i Russland. Den ligger ved elva Ilek (ei sideelv til Ural), rundt 70 km sør for Orenburg. Innbyggertall: 26 883 (folketelling 2002).
Sol-Iletsk ble grunnlagt på 1600-tallet som en kosakkbosetning.
SunExpress
SunExpress (tyrkisk ) er et flyselskap med base i Antalya, Tyrkia. SunExpress flyr både charter- og ruteflyvninger til destinasjoner i Europa. SunExpress er eid 50% av Turkish Airlines og 50% Lufthansa.
Norsk dukat
Norsk dukat ble preget i Kristiania i 1660/70-årene. Dette er den eneste gullmynten som ble preget i Norge før gullstandarden ble innført i 1874.
Dukaten ble preget etter mønster fra den venetianske dukaten. I Norge ble den utmyntet under kong Fredrik III og Kristian V i verdiene 4 dukat, 3 dukat, 2 dukat, dukat og 1/2 dukat.
Tveitsund bru
Brua er 62,1 meter lang og er landets nest lengste steinhvelvbru med et spenn på 51 meter. Brua har en bredde på 5 meter, og kjørebanen er 4 meter. Brua karakteriseres som et stykke ingeniørkunst av høy klasse. Bruspennet er strukket til yttergrensen av det som er teknisk mulig. Brua er fredet for å være et synlig minne om utviklingen av kommunikasjon og veibygging, heter det i omtalen av dette kulturminnet på Riksantikvarens hjemmeside.
Før det kom bru ble strekningen betjent av ferje og det første initiativet til bro kom i 1839 da formannskapet søkte om midler. Da Treungenbanen ble påbegynt tidlig på 1900 med planlagt endestasjon på Sundsmoen på vestsiden av elven ba kommunestyret om at det måtte anlegges bro. Det var misnøye med endestasjonen på vestsiden fordi det ikke var bro over Nisserelva på stedet og bebyggelsen for det meste var på østsiden. I februar 1913 ba kommunestyret om å få brosaken opp på amtstinget. Broen skulle oppføres i hugget stein og sement, med 4 meter kjørebredde, 50 meter spenn og maksimalt hjultrykk på 2,5 tonn. Kostnadene ble anslått til 55.000 kroner i 1915. Mange fra bygda deltok på anleggsarbeidet blant annet med kjøring av stein som ble hentet i berget ovenfor Tveitsund gård.
U20-VM i friidrett 2018 – 3000 meter hinder menn
3000 meter hinder for menn i U20-VM i friidrett 2018 ble arrangert på Ratina Stadium 12 og 15. juli 2018.
Forsøksheat
Kvalifisering: De 5 raskeste i hvert heat (Q) og de 5 raskeste for øvrig (q) gikk videre til finalen.
Finale
Resultater:
Grønhovdelva kraftverk
Grønhovdelva kraftverk er et vannkraftverk i Eggedal i Sigdal kommune i Viken.
Det er et elvekraftverk som utnytter et fall på 120 meter i Grønhovdelva.
Installert effekt er 65 kW. Årsproduksjon er 0,5 GWh.
Phyllis Avery
Phyllis Avery (født 14. november 1922 i New York City, død 19. mai 2011) var en amerikansk skuespiller på film og TV.
Hennes første rolle var som Marjorie i filmen Queen for a Day fra 1951. Året etter hadde hun rollen som Tracy McAuliffe i filmen Ruby Gentry. Fra 1960 til 1962, hadde Avery rollen som Anne Selby i såpeoperaen The Clear Horizon på CBS, en historie om amerikanske astronauter og deres koner. På 1980-tallet, pensjonerte Avery seg fra skuespiller-yrket og begynte som eiendomsmegler i Los Angeles. Hun kom tilbake til skuespilleryrket på 1990-tallet med en opptreden i filmen, Made in America (1993). Fra 1944 til 1955, var Avery gift med skuespiller Don Taylor. Paret fikk to døtre, Anne Taylor Fleming og Avery Taylor Moore. Phyllis Avery døde 19. mai 2011 av hjertesvikt, da hun var 88 år gammel.
Vladimir Zjmudskij
Vladimir Vladimirovitsj Zjmudskij (russisk: Владимир Владимирович Жмудский; født 23. januar 1947 i Lviv i nåværende Ukraina) var en sovjetisk vannpolospiller som deltok i de olympiske leker 1972 i München.